

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 49.788/18.08.2025

Kereskényi Gábor, Primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind **aprobarea** **Documentației de Avizare a Lucrărilor de Intervenții (D.A.L.I.) și a indicatorilor tehnico-economici** **aferent obiectivului de investiție  “Modernizare și extindere stadion UNIO“** proiect în susținerea căruia formulez următorul

**REFERAT DE APROBARE**

Obiectivul general al investiției îl reprezintă transformarea bazei sportive „UNIO” într-un stadion modern, conform cerințelor FRF și UEFA pentru Liga a II-a, cu posibilitate de omologare pentru Liga I. Proiectul prevede demolarea parțială construcțiilor existente (păstrând un fragment), reconstruirea integrală a tribunei principale, realizarea unei tribune secundare moderne și amenajarea unei infrastructuri sportive complete, cu instalații eficiente și spații funcționale. Noua arenă – „Stadionul Municipal Satu Mare – Szatmárnémeti Városi Stadion” – va dispune de locuri suficiente conform standardelor în vigoare și va include teren de joc cu gazon natural și artificial, nocturnă, teren de antrenament auxiliar, săli de fitness, sală de conferințe și facilități media pentru transmisia oficială a competițiilor.

Ținând seama de prevederile art. 44 din Legea nr. 273/2006 privind finanțele publice locale, cu modificările și completările ulterioare, referitoare la aprobarea valorii fiecărui obiectiv de investiții.

Raportat la prevederile art. 129 alin. (2) lit. b), coroborate cu prevederile alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local hotărăște, în condițiile legii, asupra dezvoltării economico-sociale și de mediu a municipiului și aprobă, la propunerea primarului, documentațiile tehnico-economice pentru lucrările de investiții de interes local.

Propun spre dezbatere și aprobare Consiliului Local al Municipiului Satu Mare proiectul de hotărâre privind aprobarea documentației D.A.L.I. și a indicatorilor tehnico-economici pentru obiectivul de investiții “Modernizare și extindere stadion UNIO“ în forma prezentată de executiv.

**INIŢIATOR:**

**PRIMAR**

**Kereskényi Gábor**